CELEX: 62009CN0049
Language: fi
Date: 2009-02-02 00:00:00
Title: Asia C-49/09: Kanne 2.2.2009 – Euroopan yhteisöjen komissio v. Puolan tasavalta

1.5.2009   
            
            
               FI
            
            
               Euroopan unionin virallinen lehti
            
            
               C 102/11
            
         Kanne 2.2.2009 – Euroopan yhteisöjen komissio v. Puolan tasavalta
   (Asia C-49/09)
   2009/C 102/15
   Oikeudenkäyntikieli: puola
   
      Asianosaiset
   
   
      Kantaja: Euroopan yhteisöjen komissio (asiamiehet: D. Triantafyllou ja K. Herrmann)
   
      Vastaaja: Puolan tasavalta
   
      Vaatimukset
   
   
               —
            
            
               Puolan tasavallan on todettava rikkoneen yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 98 artiklaa, tarkasteltuna yhdessä mainitun direktiivin liitteen III kanssa, siltä osin, kuin se on tavaroiden ja palveluiden verotuksesta 11.3.2004 annetun Puolan lain 41 §:n 2 momentin ja mainitun lain liitteessä III olevan 45 ja 47 kohdan perusteella soveltanut seitsemän prosentin suuruista alennettua arvonlisäverokantaa vauvojen vaatteiden ja vaatetustarvikkeiden sekä lastenjalkineiden toimituksiin, tuontiin ja yhteisön sisäiseen kauppaan.
            
         
               —
            
            
               Puolan tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komission näkemyksen mukaan tavaroiden ja palveluiden verotuksesta 11.3.2004 annetun Puolan lain 41 §:n 2 momentissa ja mainitun lain liitteessä III olevassa 45 ja 47 kohdassa säädetty seitsemän prosentin suuruinen alennettu arvonlisäverokanta, jota sovelletaan vauvojen vaatteiden ja vaatetustarvikkeiden sekä lastenjalkineiden toimituksiin, tuontiin ja yhteisön sisäiseen kauppaan rikkoo direktiivin 2006/112/EY 98 artiklaa. Alennetun verokannan soveltaminen mainittuihin tavaroihin ei kuulu niiden Puolaa koskevien poikkeusten piiriin, joista säädetään Puolan tasavallan liittymisehdoista Euroopan unioniin tehdyn asiakirjan liitteessä XII olevan 9 luvun (”Verotus”) 1 kohdan a ja b alakohdassa sekä direktiivin 2006/112/EY 128 artiklassa.
   
      (1)  EUVL L 347, 11.12.2006, s. 1–118.